****

**Fundargerð – 526. stjórnarfundur Kölku**

Fundur í stjórn Kölku sorpeyðingarstöðvar sf. var haldinn þriðjudaginn 1. júni 2021, kl. 17:00. Fundurinn var haldinn í fundarsal Kölku.

Mættir: Önundur Jónasson sem stýrði fundi, Ásrún Kristinsdóttir, Inga Rut Hlöðversdóttir, Laufey Erlendsdóttir, Páll Orri Pálsson sem ritaði fundargerð og Steinþór Þórðarson.

Dagskrá:

1. Verkaskipting stjórnar.
2. Skýrsla framkvæmdastjóra.
3. Endurnotkun og endurnýting – samstarf við Fjölsmiðjuna og Furu.
4. Endurvinnsluhlutföll – söfnun frá heimilum. Drög að aðgerðum.
5. Önnur mál.

1. **Verkaskipting stjórnar:** Stjórnarformaður lagði til að verkaskipting haldist óbreytt. Var sú tillaga samþykkt einróma.
2. **Skýrsla framkvæmdastjóra:**
3. Öryggismál: Öryggisatvik eru enn allt of tíð og í júní varð talsvert tjón á eignum en engin meiðsl. Mikil áhersla er lögð á skráningu atvika, úrvinnslu og eftirfylgni með fyrirbyggjandi aðgerðum.
4. Framkvæmdastjóri fór yfir 9 umbótaverkefni sem unnin hafa verið frá síðasta fundi og tengjast öryggismálum og rekstri almennt.
5. Brennsla og afköst. Afköst í brennslu voru vel yfir sama mánuði í fyrra, fyrri hluta mánaðarins en álíka mikil frá 16. maí. Helstu skýringar eru óheppilegt brennsluefni og hlé á innmötun vegna viðhalds á krabba.
6. Framkvæmdastjóri greindi frá fundum með hugsanlegum samstarfsaðila vegna hreinsunar botnösku og nýtingu endurvinnsluefnis sem Kalka hefur ekki farveg fyrir í dag.
7. Framkvæmdastjóri upplýsti að fyrstu grenndargámarnir sem pantaðir voru á Suðurnes eru komnir til landsins og á leið í merkingarferli.
8. **Endurnotkun og endurnýting – samstarf við Fjölsmiðjuna ofl.**

Framkvæmdastjóri sagði frá vettvangsferð starfsmanna Kölku og Fjölsmiðjunnar í Góða hirðinn og Efnismiðlun Góða hirðisins og áætlunum um aukið samstarf Fjölsmiðjunnar og Kölku.

1. **Endurvinnsluhlutföll – söfnun frá heimilum. Drög að aðgerðum.**

Stjórn ræddi hugmyndir að aðgerðum til þess að auka hlutfall endurvinnsluúrgangs. Möguleikir um markaðssamstarf við samstarfsaðila ræddir ásamt því að auka kynningarefni frá Kölku.

1. **Önnur mál:** Engin önnur mál.

Fleira var ekki tekið fyrir á fundinum og honum slitið kl. 19:00.

Næsti fundur er áætlaður þriðjudaginn 10. ágúst 2021.

Fundargerð samþykkt með undirskriftum.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Önundur Jónasson Ásrún Kristinsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laufey Erlendsdóttir                                            Páll Orri Pálsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inga Rut Hlöðversdóttir Steinþór Þórðarson